मुख्य अभियंता राम कुमार राम के निर्देश पर कार्यपालक अभियंता सिद्धांत कुमार ने भी 1.5 करोड़ रुपये कमीशन वसूल कर देने की बात स्वीकार की. ईडी ने मेसर्स ऊर्जा इंफ्रा के अमल विश्वास को समन जारी कर पूछताछ के लिए बुलाया था. अमल विश्वास ने अपने बयान में यह स्वीकार किया कि उनकी कंपनी को कुल चार टेंडर मिले थे. इसकी लागत 169.2 करोड़ रुपये थी. उन्होंने इसके बादल कमीशन के तौर पर तीन करोड़ रुपये का भुगतान किया था. मेसर्स गुप्तेश्वर कंस्ट्रक्शन के तरेंद्र सिंह ने 7.39 करोड़ के काम के बदले 8-9 लाख रुपये कमीशन देने की बाद स्वीकार की थी. नंदनी कंस्ट्रक्शन के बिपिन सिंह ने 6.28 करोड़ रुपये काम के बदले 10 लाख रुपये कमीशन देने की बात स्वीकार की थी.